Diari Oficial de la Generalitat Valenciana


Sumari del DOGV 876, del 26-07-1988 (1988/811729)

DECRET 111/1988, de 18 de juliol, del Consell de la Generalitat Valenciana, pel qual es declara d'utilitat pública i urgent execució la concentració parcel.laria de la zona <<Llecunas i Coma-Molins>> (Castelló).
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/07/18/111/dof/vci/html**

### Dades del document

Número de DOGV
:   876

Data del DOGV
:   26-07-1988

Secció del DOGV
:   DISPOSICIONS GENERALS

Número del document
:   1988/811729


Data del document
:   18-07-1988

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Decret 111/1988, de 18 de juliol, del Consell de la Generalitat Valencian, pel qual es declara d'utilitat pública i urgent execució la concentració parcel.lària de la zona "Llecunas i Coma-Molins" (Castelló).  
La necessitat de dur a terme una reestructuració de la propietat, simultàniament al sanejament i a la transformació en regadiu, de la zona «Llecunas i Coma-Molins» del terme municipal de Sant Mateu (Castelló), posada de manifest pels agricultors d'aquesta en la sol·licitud dirigida a la Conselleria d'Agricultura i Pesca, ha motivat que els Serveis de la Direcció General de Desenvolupament Agrari de la Conselleria d'Agricultura i Pesca realitzen un estudi sobre les circumstàncies i les possibilitats tècniques que concorren a la susdita zona, del qual es dedueix la conveniència de dur-ne a terme la concentració parcel·laria per raó d'utilitat pública.  
En atenció d'aquests motius, a proposta del Conseller d'Agricultura i Pesca, formulada d'acord amb el que estableix la Llei de Reforma i Desenvolupament Agrari de 12 de gener de 1973 i després de la deliberació del Consell de la Generalitat Valenciana, en la seua reunió del dia 18 de juliol de 1988,  
DECRETE:  
Article primer  
Es declara d'utilitat pública i urgent execució la concentració parcel·laria de la zona «Llecunas i Coma-Molins» del terme municipal de Sant Mateu (Castelló).  
Article segon  
El perímetre d'aquesta zona el forma, en principi, una part del terme municipal de Sant Mateu als paratges denominats «Llecunas i Coma-Molins», que formen dos subperímetres que es descriuen així:  
- Subperímetre de «Llecunas»:  
Nord: S'inicia al pont construït a la carretera C.238 sobre el rierol del Parat. Segueix pel límit entre les parcel·les núm. 135 i núm. 136 del polígon 22 de l'avanç cadastral fins a la intersecció del límit nord entre les parcel·les 134 i 131 del mateix polígon.  
Sud: Des del molló situat al «Pou Cagarrito» fins al molló que sobre el camí de València separa les parcel·les núm. 41-c i núm. 42 del polígon 20 de l'avanç cadastral.  
Est: Des del molló que sobre el camí de València, separa les parcel·les núm. 41-c i núm. 42 del polígon 20, segueix per aquest camí fins que enllaça amb la carretera comarcal núm. 238 en direcció a Sant Mateu. Continua per aquesta carretera fins al pont construït sobre el rierol del Parat.  
Oest: Des del molló situat entre les parcel·les 134 i 131 del polígon 20 fins al molló que sobre la parcel·la 53 del mateix polígon divideix la parcel·la núm. 48 en les subparcel·les b) i c). Des d'aquest molló segueix en direcció est fins al situat al rierol del Parat entre les parcel·les 48-a i 54 i des d'aquest últim molló segueix en direcció SO pel rierol del Parat fins al molló situat al «Pou Cagarrito».  
- Subperímetre de Coma-Molins:  
Nord: Rierol de les Piques fins al molló situat en un ribàs natural que separa les parcel·les núm. 84 i núm. 9 del polígon 84 de l'avanç cadastral. Segueix per aquest ribàs en direcció sud fins al rierol del Bacot, que creua en la mateixa direcció sud fins que arriba al camí de la Coma per on segueix en direcció oest fins a la intersecció del camí amb el rierol de la Coma.  
Sud: Línia natural del terreny que seguint la cota 320 separa les parcel·les situades al marge dret del rierol de la Coma de les de la partida de Sant Joan. Baixa cap a l'est i travessa l'assagador dels Molins fins a arribar a la carretera de La Jana.  
Est: Carretera veïnal de Sant Mateu a La Jana.  
Oest: Camí de la Coma.  
Aquest perímetre quedara definitivament modificat d'acord amb el que preveu l'article 172 de la Llei de Reforma i Desenvolupament Agrari de 12 de gener de 1973.  
DISPOSICIONS FINALS  
Primera  
Es faculta el Conseller d'agricultura i Pesca per a dictar les disposicions complementàries que requeresca l'execució del que disposa el present Decret.  
Segona  
Aquest Decret entrarà en vigor el dia de la publicació al Diari Oficial de la Generalitat Valenciana.  
València, 18 de juliol de 1988.  
El President de la Generalitat,  
JOAN LERMA I BLASCO  
El Conseller d'agricultura i Pesca,  
LUIS FONT DE MORA MONTESINOS


Còpia Permalink ELI